stanford-oval/wikipedia huggingface dataset:
אשי (כפר)

| --- | --- |
סמל אשיסמל אשי

 מדינה:  הונגריה הונגריה
 חבל:  מרכז טרנסדנוביה
 מחוז:  וספרם (מחוז) וספרם
 נפה:  נפת וארפלוטה
 שטח:  35.86 קמ"ר
 אוכלוסייה:  ‏
  ‑ בכפר:  1,959 (1 בינואר 2024)
 קואורדינטות:  47°08′31″N 18°11′18″E﻿ / ﻿47.141969444444°N 18.188438888889°E﻿ / 47.141969444444; 18.188438888889 
 אזור זמן:  UTC +1
 https://www.osikozseg.hu/
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.אשי(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.אשי  he tabBackground:;tabBorder:#aaa;defaultTab:0;
 
אשי (בהונגרית: Ősi) הוא כפר במחוז וספרם שבמרכז הונגריה.
כמו כפרים רבים באירופה גם באשי מספר התושבים נמצא בירידה. כך, בשנת 1990 חיו בכפר 1,984 תושבים, ובשנת 2019 רק 1,959 תושבים.
יהודי אשי

באשי חיו יהודים בתקופות זמן שונות:
| שנה | מספר היהודים בכפר | כלל האוכלוסייה |
| --- | --- | --- |
| 1840 | 7 |  |
| 1880 | 27 | 1,879 |
| 1910 | 14 |  |
| 1920 | 10 |  |
| 1930 | 8 |  |
| 1941 | 11 | 1,986 |
הערות שוליים

↑  נתוני הכפר באתר הלמ"ס ההונגרי
↑  מפקדי האוכלוסין של יהודי הונגריה, 1993
| יישובים במחוז וספרם |
| --- | --- | --- |
| ערי המחוז | וספרם  |  |
| ערים |  אייקה •  בדצ'ונטומאי •  בלטונאלמאדי •  בלטונפירד •  בלטונפיזפה •  בלטונקנשה •  ברהידה •  דווצ'ר •  הרנד •  פאפא •  שימג •  טפולצה •  וארפלוטה •  זירץ |  |
| כפרים | סנטגאל • נמשסאלוק • יאשד • אשקי • אשי • פטפירדה • טש • וילוניה • צ'הבאניה • פרקשגייפי • הלימבה • קישלד • מגיארפולאן • ניראד • אץ' • סץ • אורקוט • וארושלד • אדוריאנהאזה • אגראליה • אפאצטורנה • בורסרצ'ק • צ'גלה • דברון • דובה • איסקאז • קמונד • קרקוסרצ'ק • קרטה • קישברז'ן • קישצ'ס • קישפיריט • קישסלש • קולונטאר • נגיאלאשון • נג'פיריט • נוסלופ • אורוסי • פוסטמישקה • שומלוינה • שומלוסלש • שומלובאשארהיי • שומלובצ'ה •  ויד • טישקוואר • אברהאמהג' • בדצ'ונטרדמיץ • בלטונאדריץ' • בלטונהניה • בלטונרנדש • גיולקסי • הגיישד • הג'מגש • קפולץ' • קאפטלנטוטי • קקוט • קישפאטי • קוואגוארש • קוושקאל • לשנצפלו • לשנצאישטוואנד • לשנצטומאי • מונושטורפאטי • נמשוויטה • רפושקה • רוופילפ • שלפלד • שאשקה • סנטבקאלה • סיגליגט • טליאנדרגד • אוז'ה • ויגאנטפטנד • זלהלאפ • בלטונאקרטיה • בלטונקנשה • בלטונפיזפה • צא'יאג • פלשארש • קיראיסנטאישטוואן • טיהאן • קינגש • ליטר • פפקסי • אלשוארש • אסופה • בלטונאקלי • בלטונצ'יצ'ו •  בלטונספזד • בלטונסלש • בלטונאודווארי • צ'ופק • לובאש • מונוסלו • אובודוואר • ארוונייש • פלוזנק • פצ'יי • סנטאנטלפה • סנטיאקבפה • טגיון • ואסוי • זאנקה • באנד • אפלן • היימאשקר • הארשקוט • הרנד • הידגקוט • מארקו • מנצ'היי • נג'וואז'ון • נמשוואמוש • פולה • שוי • סנטקיראיסבדיה • טוטוואז'ון • וספרמפאיס • ורשטו • אדאסטוול • בקוניאקו • בקונקופאן • בקונפלשקה • בקונשאג • בקונסנטאיוואן • בקונסיץ' • בקונטמאשי • בב • בקאש • צ'וט • דאקה • דברנטה • אג'האזשקסה • גנה • גצ'ה • גיץ • הומוקבדגה • קמנשהגייס • קמנשסנטפטר • קופ • קילשווט • לובאספטונה • מגיארגנץ' • מלומשוק • מרצלגרגיי • מרצלטה • מזלק • מיהאיהאזה • נג'אצ'אד • נג'דם • נג'גיימוט • נג'טבל • נמשגרז'ן • נמטבאניה • נוראפ • ניאראד • פאפדרשקה • פאפקובאצ'י • פאפשלמון • פאפטסר • טקאצ'י • אוגוד • ואניולה • וארקסה • וסר • וינאר • בז'י • בודורפה • צ'אברנדק • דברונץ • גוגאנפה • גייפיקאיאן • הטייפה • הוסטוט • קאפטלנפה • מגייר • נמשהן • ריגאץ' • שימגפראגה • סנטאימרפלווה • אוק • וספרמגלשה • זלארדד • זלגיימרה • זלמגייש • זלסגוואר • בקונבל • בקונאנה • בקוניאוסלופ • בקונסנטקיראי • בורזוואר • צ'סנק • צ'טן • דודר • לוקוט • נגייסטרגאר • אולספלו • פנזשגיור • פורווה • סאפאר |  |
| יישובים בנפת ורפלוטה |
| --- | --- | --- |
| יישובים | וארפלוטה • ברהידה • יאשד • אשקי • אשי • פטפירדה • טש • וילוניה |  |
ערך זה הוא קצרמרבנושא יישובים בהונגריה. אתם מוזמנים לתרום לוויקיפדיה ו.
בסאראב הזקן לאיוטה

בסאראב הזקן לאיוטה, המכונה לפעמים על ידי היסטוריונים רומנים בסאראב השלישי (ברומנית: Basarab cel Batrân Laiotă, או Basarab al Treilea,‏ ? – דצמבר 1480 בטרנסילבניה) היה שליט ולאכיה חמש פעמים במהלך המחצית השנייה של המאה ה-15: בין נובמבר לדצמבר 1473, באביב 1474, בין ספטמבר לאוקטובר 1474, בין ינואר 1475 לנובמבר 1476, ובין דצמבר 1476 לנובמבר 1477. היה נציג הענף "דנשט" (Dăneşti, כלומר צאצאי דן) של שושלת בסאראב.
אחרי שהגיע שלוש פעמים לשלטון בעזרת שטפן הגדול, שליט מולדובה, בהמשך הפך
לכלי שרת של האימפריה העות'מאנית.
הוא הודח סופית על ידי בסאראב הצעיר צפלוש, שניצח אותו בקרב ב"שדה הלחם" ב-1479. מת בגלות טרנסילבניה.
רקע משפחתי

בסאראב לאיוטה היה בנו של דן השני, שליט ולאכיה, כפי שהעיד בעצמו במכתב שכתב ל"בורגראף", ראש העיר בראשוב ב-11 ביולי 1475.
הכינוי

לכינוי "לאיוטה" יש אולי משמעות של "שחור". ברומנית המילה "לאי" Lai שפירושה "שחור", מתייחסת לצבע הצמר של אריגי הצמר.
מלוכתו הראשונה - סוף 1473

שמו צוין לראשונה בשנת 1472 כשנמצא במולדובה, בחצרו של שטפאן הגדול כטוען לכתר וולאכיה, בזמן ההכנות למתקפה נגד שליט ולאכיה הפרו-עות'מאני ראדו היפה.
המערכה בוולאכיה שניזומה על ידי שטפאן הגדול התחילה ב-8 בנובמבר 1473 על ידי חציית הנחל מילקוב שהיווה את הגבול בין מולדובה ובין ולאכיה. במסע הצבאי השתתפו הצבא המולדבי של שטפאן הגדול ולצדו כוח שכירי חרב שגויסו על ידי לאיוטה.
ראדו היפה יצא לקראת הפולשים על יד הנחל וודנאו, יובל של פרחובה, ככל הנראה בקרבת היישוב גֶרגיצָה ב, שם התנהל בין 18 ל-20 בנובמבר 1473 הקרב הידוע כ"הקרב קורסול אפיי", (הקרב שעל זרם המים). השליט הוולאכי הובס ונמלט לבוקרשט. אחרי מצור סוער, כשראה כי אין לו שום תמיכה מבחוץ, ברח ראדו היפה מן העיר בליל 23 בנובמבר אל המצודת ג'ורג'ו, ראיה טורקית שעל גדת הדנובה.
כעבור ימים ספורים, ב-28 בנובמבר חזר משם עם צבא של 13,000 טורקים ו-6,000 ולאכים, אך נחל תבוסה נוספת מידי שטפאן הגדול ובן בריתו, בסאראב לאיוטה, שהוכתר בינתיים לשליט ולאכיה ב-24 בנובמבר 1473. מלוכתו הייתה קצרה מאוד מפני שבסוף דצמבר, ב-23 לחודש, חצה ראדו היפה את הדנובה צפונה, בראש כוח צבאי עו'תמני של כ-30,000 לוחמים. ללא עזרתו של שטפאן הגדול, נאלץ בסאראב לאיוטה לברוח למולדובה, כשהצבא הטורקי רדף אחריו עד ברלאד. שם הצליח שטפאן לחסום ולהביס את הכוח הטורקי.
מלוכתו השנייה והשלישית

חזרתו של ראדו היפה לשלטון בוולאכיה לא מצא חן בעיני שטפאן הגדול, שחידש במרץ 1474 את המאמצים להחזיר את לאיוטה לכס המלכות. מסע צבאי ראשון שבזמנו הצבא המולדבי זרע הרס רב על ידי הצתות לאורך כל דרכו, לא הניב את הפירות הצפויים. לאיוטה הועלה לשלטון לימים קצרים בלבד ושוב הוברח. על כן התארגן מסע שני של המולדבים בוולאכיה באוגוסט 1474. כעבור חודש בסראב לאיוטה ראה שוב את עצמו על כס ולאכיה. מעמדו לא היה בטוח ולכן פנה לעזרה לוויבוד של טרנסילבניה, אישטוואן באטורי אצ'די.
משום כך הפסיק שטפאן הגדול לתמוך בו וביקש להחליפו באחיינו, בסאראב הצעיר, שיוודע גם בכינוי "צפלוש".
הצבא הטרנסילבני אכן הגיע לוולאכיה, אך לא כדי לתמוך בלאיוטה, אלא כדי להמליך את בסאראב הצעיר.
ב-5 באוקטובר 1474 התנהל קרב בין השניים, שהסתיים בניצחון של לאיוטה בסאראב.
בו זמנית צבאו של שטפאן הגדול הטיל מצור על מבצר טליאז'ן שהיה עדיין בידי חסידיו של ראדו היפה. כעבור כמה ימים, ב-1 באוקטובר 1474 חיל המצב המורכב מבויארים נחל אבדות קשות והמבצר הועלה באש על ידי המולדבים. אולם בקרב נוסף במהלך חודש אוקטובר הובס לאיוטה על ידי הצבא הטרנסילבני. בסאראב הצעיר "צפלוש" לא הצליח לנצל את ההזדמנות מפני שראדו היפה (!) חזר לוולאכיה ב-20 באוקטובר בראש צבא עות'מאני חזק וגרש אותו ואת יריבו, בסראב לאיוטה גם יחד.
הצבא הטורקי עשה בינתיים הכנות לפלישה גדולה למולדובה. בסופו של דבר המסע העות'מאני במולדובה הסתיים בניצחון המפורסם של שטפאן הגדול על הטורקים בקרב וסלוי או פודול אינאלט. ("בגשר הגבוה") ב-10 בינואר 1475.
לדברי ג'ורסקו (1976) כבר בקרב זה השתתף לאיוטה נגד שטפאן, לצד הטורקים. אולם בספרו "ההיסטוריה של בוקרשט" במהדורתו החדשה, תיקן ג'ורסקו באומרו שראדו היפה היה בשלטון עד שנת 1475, עד אחרי הקרב וסלוי.
סופו של ולאד צפש. מלוכתו החמישית של בסאראב הזקן 1476-1477

בסאראב לאיוטה נמלט אל השטחים העות'מאנים מעבר לדנובה תוך ציפייה לזמנים מיטיבים יותר, מבחינתו, כפי שהתבטא מלך הונגריה במכתב אל דוכס סקסוניה. אותם הזמנים אכן הגיעו מיד אחרי נסיגת הצבאות שתמכו בוולאד צפש.
בדצמבר 1476 התקדם לאיוטה בראש יחידה עות'מאנית אל עבר בוקרשט. בינתיים, אי-שם, בין ג'ורג'ו ובין בוקרשט הפתיע את ולאד צפש מלווה ביחידה צבאית קטנה או. ולאד צפש נהרג יחד עם רוב החיילים המולדבים של משמרו האישי. מתוך 200 אנשים ניצלו עשרה.
גם לאיוטה לא החזיק זמן רב מדי על כס המלכות, מפני שבנובמבר 1477 פלש שטפאן הגדול פעם נוספת לוולאכיה והביס אותו בקרב. כתר המלכות נמסר לבסאראב הצעיר צפלוש. לאיוטה נמלט לטרנסילבניה. ב-28 בינואר 1478 ביקש שליט טרנסילבניה לנכבדי בראשוב לקבל את פמלייתו של השליט הוולאכי המודח.
ב-13 באוקטובר 1479 מוצאים אותו לצידם של אישטוואן באטורי, פאל קיניז'י ווק ברנקוביץ' בקרב "שדה הלחם" בדרום טרנסילבניה, נגד הטורקים ובני בריתם החדש, השליט בסאראב הצעיר צפלוש. הקרב הסתיים בתבוסתם של הטורקים ושל צפלוש.
בחורף 1480 ניסה שוב את מזלו וארגן לאיוטה פשיטה לוולאכיה. הצליח לחטוף את בני משפחתו של השליט צפלוש ואת אוצרו אך לא צלח להדיח את השליט עצמו. נפטר באותה שנה במקום גלותו בטרנסילבניה. מקום קבורתו אינו ידוע.
מורשתו

בסאראב הזקן לאיוטה היה השליט הוולאכי האחרון שהטביע מטבעות עצמיים. הדוקטים של לאיוטה בסאראב, בדומה לאלו של ראדו היפה, הפכו בימינו לנדירים ביותר בשוק הנומיסמטי.
מימי מלוכתו נשאר אחד התיעודים הראשונים על העיר קראיובה (1475).
נשותיו וצאצאיו

בסאראב לאיוטה היה נשוי ואב לפחות לבת אחת.
אשתו השנייה הייתה בת של הבויאר "סינאנדין" ושמה אינו ידוע.
לקריאה נוספת

A.D. Xenopol, Istoria românilor din Dacia Traiană, vol.II, Bucureşti, 1986;
Constantin Rezachevici, Unde a fost mormântul lui Vlad Tepeş? în "Magazin Istoric", nr.3, 2002.
J. Demel: Historia Rumunii. Wrocław – Warszawa – Kraków: Zakład Narodowy im. Ossolińskich – Wydawnictwo, 1970, ss. 131–133.
J. Rajman: Encyklopedia średniowiecza. Kraków: Wydawnictwo Zielona Sowa, 2006, s. 98. ISBN 83-7435-263-9.
הערות שוליים

↑  ראו: ק.ג'ורסקו ע' 196 וגם מ. פופה, ה. מאטיי ע' 314. מלוכה שנייה זו ממוקמת בספרים אחרים בתקופה - לפני 10 באוגוסט 1474 ועד אחרי 4 בספטמבר ב"אנציקלופדיה של רומניה".
↑  מ. פופה, ה. מאטיי - לפני 4 בספטמבר - ועד אוקטובר 1474; לעומת זאת - ב"אנציקלופדיה של רומניה": בין 1 - 4 או 5 באוקטובר ועד 20 באוקטובר 1474.
↑  הכרוניקה של הסטולניק קונסטנטין קנטקוזינו - ויקיטקסט
↑  יש טוענים שהיה בנו של דנצ'ו ונכד של דן השני - ראו הערך ב"אנציקלופדיה של רומניה".
↑  Iorgu Iordan - Dicţionarul numelor de familie româneşti ,Editura Ştiinţifică şi Enciclopedică, Bucureşti, 1983 יורגו יורדאן - מילון שמות המשפחה הרומניים, בוקרשט 1983 ע' 272
↑  ק.ג'ורסקו ע' 160, ע' 196
↑  אל. סימון ע' 204
↑  בעוד בספרים אחדים (ראו למשל מ. פופה, ה. מאטיי, גם כן אל. סימון ע' 211) מציינים שראדו היפה מלך עדיין עד תחילת שנת 1475, בספרם של ק.ג'ורסקו, ד. ג'ורסקו מציינים שהוא לא הצליח לתפוס שוב את כס המלכות בוולאכיה ומת בטרנסילבניה בשנת 1474.
ג'ורסקו מציינים כי לאיוטה כבר ביוני 1474 בגד בשטפאן הגדול והתקרב לסולטאן. לדבריהם ב-10 באוגוסט 1474 הוא כתב לנכבדי בראשוב באלו המילים:


"הלכתי לטורקים, לקיסר הגדול, ועשיתי שלום, וטוב השתדלתי לטובתכם. שתשמחו איפוא גם אתם..."
↑  ג'ורסקו מציין כי זה היה שטפאן הגדול שניצח את לאיוטה ב-20 באוקטובר 1474 ושהכוח העות'מאני בראשותו של סולימאן האדים בא לעזרתו של לאיוטה ולא של ראדו היפה.
↑  ג'ורסקו ע' 160
↑  ק.ג'ורס'ו ע' 196
↑  ק. ג'ורסקו - 2001 ע' 118
↑  א.דצ'יי - ע' 122
↑  ק.ג'ורסקו - ע' 166
↑  שם
↑  ק. ג'ורסקו ע' 197
↑  ק. ג'ורסקו ע' 167
↑  אתר של הספרייה העירונית "אמאן" על ההיסטוריה של קראיובה
↑  ג'ורסקו ע' 197
| 0 | 1 | 2 |
| --- | --- | --- |
| הקודם: ראדו היפה | שליט ולאכיה  התחלפו שלוש פעמים בשנים 1473 - 1474 | הבא: ראדו היפה |
| 0 | 1 | 2 |
| --- | --- | --- |
| הקודם: ראדו היפה | שליט ולאכיה  1475 - 1476 | הבא: ולאד המשפד |
| 0 | 1 | 2 |
| --- | --- | --- |
| הקודם: ולאד המשפד | שליט ולאכיה  1476 - 1477 | הבא: בסאראב הצעיר צפלוש |
אקילה לאורו (ראפר)

| --- | --- |
לאורו בפסטיבל הסרטים של ונציה, 2019
לאורו בפסטיבל הסרטים של ונציה, 2019
 לידה:  11 ביולי 1990 (בן 34) ורונה, איטליה 
 שם לידה:  לאורו דה מריניס
 שם במה:  Achille Lauro 
 מוקד פעילות:  איטליה איטליה
 תקופת הפעילות:  מ-2012
 עיסוק:  זמר, ראפר
 סוגה:  היפ הופ, היפ הופ אלטרנטיבי, טראפ
 שפה מועדפת:  איטלקית 
 
לאורו דה מאריניס (הגייה: [ˈlauro de maˈriːnis]; באיטלקית: Lauro De Marinis; נולד ב-11 ביולי 1990), ידוע בשם הבמה שלו, אקילה לאורו (הגייה: [aˈkille ˈlauro]), הוא זמר, כותב וראפר איטלקי. הוא זכה להכרה באיטליה בזכות השתתפותו בפסטיבל סן רמו, הקדם האיטלקי לתחרות הזמר של האירוויזיון, בשנים 2019–2020 ו-2022, עם השירים "Rolls Royce",‏ "Me ne frego" ו-"Domenica" בהתאמה. הוא נבחר לייצג את סן מרינו באירוויזיון 2022 עם השיר "Stripper", לאחר שניצח בקדם "Una voce per San Marino".
שנותיו הראשונות

לאורו דה מאריניס נולד ב-11 ביולי 1990 בורונה שבאיטליה. אביו, ניקולה דה מאריניס, הוא פרופסור למשפטים ושופט בבית המשפט העליון לערעורים - ערכאת המשפט הגבוהה ביותר לערעורים באיטליה. אמו, כריסטינה זמבון, היא מנהלת של חברת האחזקות בבעלותו של לאורו, De Marinis Mgmt S.r.l. גדל ברומא ובגיל 14 עבר להתגורר עם אחיו הגדול, פדריקו, לאחר שהוריו עברו לעיר אחרת.
קריירה > 2012–2014: תחילת הקריירה, Barabba,‏ Harvard ו-Achille Idol Immortale

אחיו של לאורו, פדריקו, היה המפיק המוזיקלי של להקת Quarto Blocco, וכבר מגיל צעיר נחשף דה מאריניס למוזיקת הראפ. הוא החל להשתמש בשם הבמה שלו, אקילה לאורו, לאחר שמספר אנשים קישרו את שם משפחתו לאוניית אקילה לאורו, שנחטפה על ידי ארבעה טרוריסטים פלסטינים ב-1985, וטבעה ב-1994.
ב-14 באפריל 2012 הוציא לאורו לאור את המיקסטייפ הראשון שלו, Barabba, שהיה זמין להורדה דיגיטלית. מאוחר יותר באותה השנה, ב-17 בספטמבר, פורסם המיקסטייפ השני, Harvard , שהיה זמין גם הוא להורדה דיגיטלית היות ששניהם יצאו לאור בהוצאה עצמאית.
בשנת 2014 חתם חוזה הקלטות עם חברת התקליטים Roccia Music. בהמשך השנה, ב-27 בפברואר, יצא לאור אלבום הבכורה של לאורו, Achille Idol Immortale. הוא כלל מספר שיתופי פעולה עם אמנים נוספים, דוגמת מרקאש, גמיטאייז וקואז.
קריירה > 2015–2018: Dio c'è,‏ Ragazzi madre,‏ ו-Pour l'amour

ב-25 במאי 2015 יצא אלבום האולפן שהני של לאורו, Dio c'è, שכלל את ארבעת הסינגלים "Ghetto Dance",‏ "Bonnie & Clyde",‏ "Ora Lo So" ו-"Playground Love". הוא הגיע בשיאו למקום ה-19 במצעד האלבומים האיטלקי.
ביוני 2016 עזב לאורו את חברת התקליטים Roccia Music,‏ ופתח חברת תקליטים חדשה משלו בשם No Face Agency. תחת חברה זו הוציא לאור את אלבום האולפן Ragazzi madre בנובמבר אותה השנה. הוא דורג בשיאו במקום ה-22 במצעד האלבומים האיטלקי, וקיבל תואר זהב מאיגוד תעשיית ההקלטות במדינה בשנת 2018.
באוקטובר 2017 חתם לאורו חוזה הקלטות עם סוני מיוזיק אנטרטיינמנט. בשנה שלאחר מכן, ב-22 ביוני, פורסם האלבום הרביעי שלו, Pour l'amour, שהגיע למקום הרביעי במצעד האלבומים של איטליה. הוא זכה לתואר זהב, שהוענק לו מטעם איגוד תעשיית ההקלטות האיטלקי ב-2019.
קריירה > 2019–2021: Sanremo appearances,‏ 1969,‏ 1990,‏ 1920,‏ ו-Lauro

בדצמבר 2018 הוכרז כי לאורו עתיד להשתתף בפסטיבל סן רמו לשנת 2019, הקדם האיטלקי לאירוויזיון 2019, עם השיר "Rolls Royce". הוא סיים במקום התשיעי.
לאחר הופעתו הראשונה בסן רמו הוא הוציא לאור את האלבום החמישי שלו, 1969, ב-12 באפריל 2019. זהו האלבום הנמכר ביותר של לאורו: קיבל תואר פלטינה כפולה על ידי FIMI בשנת 2021, והגיע למקום השלישי במצעד האלבומים באיטליה. השירים "Rolls Royce" ו-"C'est la vie" הגיעו למקום הרביעי וה-27 במצעד הסינגלים האיטלקי בהתאמה. בשנת 2020 יצא ההקלטה החוזרת של האלבום שכותרה 1969: Achille Idol Rebirth.‏
בדצמבר 2019 השתתף בפסטיבל סן רמו לשנת 2020 עם השיר "Me ne frego", וסיים במקום השמיני.‏ "Me ne frego" הגיע למקום הרביעי במצעד הסינגלים במדינה וקיבל תואר פלטינה כפולה.
בשנת 2020 מונה לאורו למנהל הקריאייטיב החדש של אלקטרה רקורדס/וורנר מיוזיק גרופ איטליה. ב-24 ביולי אותה השנה יצא לאור האלבום 1990, שהיה לאלבומו הראשון של לאורו שהגיע למקום הראשון במצעד האלבומים האיטלקי. בשלהי 2020 יצא לאור אלבום נוסף ששמו 1920. הוא הגיע למקום ה-13 במצעד האלבומים.
בשנת 2021 הופיע לאורו בפעם השלישית בפסטיבל סן רמו כאורח. ב-16 באפריל 2021 הוציא לאור את Lauro – האלבום השמיני שלו. הוא הגיע למקום הראשון באיטליה. ההקלטה החוזרת שלו, Lauro: Achille Idol Superstar, פורסמה ב-2022. ביוני 2021 הוציא את הסינגל "Mille", בהשתתפות פדץ ואורייטה ברטי. הוא קיבל את תואר הפלטינה המשושת מאיגוד תעשיית ההקלטות האיטלקי, והגיע למקום הראשון במצעד הסינגלים האיטלקי במשך חמישה שבועות רצופים.
קריירה > 2022–הווה: סן רמו, Una voce per San Marino,‏ ותחרות הזמר של האירוויזיון

בדצמבר 2021 נמנה לאורו עם המשתתפים של פסטיבל סן רמו 2022. הוא התחרה עם השיר "Domenica"‏ והגיע למקום הרביעי. כמה ימים לאחר מכן הוכרז על ידי רשות השידור הלאומית של סן מרינו כאחד המשתתפים שהעפילו לגמר הקדם הסן-מרינזי, Una voce per San Marino, באופן אוטומטי. הוא זכה במקום הראשון עם השיר "Stripper". ב-12 במאי 2022 ביצע לאורו את "Stripper" על בימת חצי הגמר השני של אירוויזיון 2022. הוא נכשל בניסיון להעפיל לגמר התחרות, שהתקיים ב-14 במאי. לאחר התחרות התברר כי מיקומו בגמר היה 14 עם 50 נקודות.
סגנון מוזיקלי

בכמה ראיונות לכלי תקשורת איטלקיים הדגיש לאורו כי הוא אינו שר היפ הופ איטלקי לגמרי. למעשה, הוא לא רצה ששמו יוחס לסטריאוטיפים על הראפרים המודרניים. סגנון הלבוש שלו לא תואם גם כן לבגדים המזוהים עם הראפ.
לאורו ציין כי הוא מעריץ של הביטלס, אלביס פרסלי, וסקו רוסי וקורט קוביין. בנוסף, הוא הצהיר כי ההשראות שלו לשירים נועצים בלוצ'יו בטיסטי ורינו גייטנו.
דיסקוגרפיה > אלבומי אולפן

2014: Achille Idol immortale
2015: Dio c'è
2016: Ragazzi madre
2018: Pour l'amour
2019: 1969
2021: Lauro
דיסקוגרפיה > אלבומי גרסאות כיסוי

2020: 1990
2020: 1920 - Achille Lauro & The Untouchable Band
דיסקוגרפיה > מיני-אלבומים

2015: Young Crazy
דיסקוגרפיה > מיקסטייפים

2012: Barabba
2012: Harvard
בחלל שנותר (סרט)

| --- | --- |
כרזת הסרט בעברית בנטפליקס ישראל
כרזת הסרט בעברית בנטפליקס ישראל
 מבוסס על:  הספר "Spaceman of Bohemia (אנ')" מאת ירוסלב קלפר
 בימוי:  יוהאן רנק
 הופק בידי:  מייקל פרטס צ'נינג טייטום ריד קרולין (אנ') פיטר קירנן טימותי הדג'ינטון (אנ') ליה בומן מקס סילבה
 תסריט:  קולבי דיי
 עריכה:  סקוט קאמינגס סיימון סמית' ג'ון אקסלפרד
 שחקנים ראשיים:  אדם סנדלר קארי מאליגן פול דנו קונאל נייאר לנה אולין איזבלה רוסליני
 מוזיקה:  מקס ריכטר
 צילום:  ג'ייקוב איהר
 מדינה:  ארצות הברית הרפובליקה הצ'כית
 חברת הפקה:  Tango Entertainment (אנ') Free Association Sinestra
 חברה מפיצה:  נטפליקס
 שיטת הפצה:  וידאו על פי דרישה
 הקרנת בכורה:  20 בפברואר 2024 (פסטיבל הסרטים בברלין) 23 בפברואר 2024 (ארצות הברית)
 משך הקרנה:  107 דקות
 שפת הסרט:  אנגלית
 סוגה:  סרט מדע בדיוני סרט דרמה
 תקציב:  40 מיליון דולר
 אתר רשמי
 דף הסרט ב־IMDb
כרזת הסרט
בחלל שנותר (באנגלית: Spaceman - איש החלל) הוא סרט דרמת מדע בדיוני משנת 2024. הסרט בוים על ידי יוהאן רנק והתסריט נכתב על ידי קולבי דיי. הסרט מבוסס על הספר "Spaceman of Bohemia (אנ')" שנכתב על ידי ירוסלב קלפר בשנת 2017. בסרט מככבים אדם סנדלר, קארי מאליגן, קונאל נייאר, איזבלה רוסליני ופול דנו. עלילת הסרט עוקבת אחר אסטרונאוט שנשלח למשימת חלל בקצה מערכת השמש ופוגש בעכביש חייזרי שמסייע לו להתגבר על הבדידות בחלל ולערוך עם עצמו חשבון נפש.
הקרנת הבכורה של הסרט הייתה בפסטיבל הסרטים הבין-לאומי בברלין ב-21 בפברואר 2024. לאחר מכן, הסרט זכה להפצה מוגבלת ב-23 בפברואר וכיום הוא מופץ על ידי רשת הזרמת המדיה "נטפליקס".
עלילה

יאקוב פרוחאצקה הוא אסטרונאוט צ'כי שנמצא בחלל כבר חצי שנה לצורך חקירת ענן בין-כוכבי מסתורי שנקרא "צ'ופרה" הנמצא מאחורי כוכב הלכת צדק. צוות החלל הצ'כי הגיע למקום מעט זמן טרם הגעת האסטרונאוטים מקוריאה הדרומית ובכך הצ'כים היו הראשונים לחקור את הענן. יאקוב נאבק בבדידות ומתגעגע לאשתו, לנקה שהפסיקה לאחרונה לתקשר איתו לאחר שהוא השאיר אותה ואת בתם שלא נולדה בכדור הארץ ויצא לחלל.
לנקה שולחת ליאקוב הודעה לפיה היא רוצה להיפרד ממנו, אבל המפקדת טומה, הקצינה שאחראית על יאקוב, מונעת מההודעה להגיע לידיו מהפחד ששפיותו תידרדר יותר. ימים לאחר מכן, כששום הודעה לא מגיעה מלנקה, יאקוב מגלה שחייזר דמוי עכביש שמסוגל לתקשר איתו בעזרת טלפתיה מסתתר באחד החלקים בספינת החלל. היצור, לו יאקוב קורא "האנוס" מעוניין להבין יותר את בני האדם ושם לעצמו מטרה לסייע ליאקוב להתמודד עם הבדידות שלו.
האנוס חוקר את זכרונותיו של יאקוב ולומד עליו: אביו של יאקוב היה מודיע מטעם המפלגה הקומוניסטית של צ'כוסלובקיה ונהרג כשיאקוב היה צעיר. בהמשך, יאקוב פגש את לנקה, אך לעיתים קרובות התעלם ממנה מתוך רצון להתמקד בקריירה כקוסמונאוט, ואפילו עוזב אותה למשימה בחלל בזמן שהאחרונה חוותה הפלה. לאחר שהאנוס מענה את יאקוב עם זכרונות בנוגע ללנקה ולהפלה (שיאקוב לא היה נוכח בה מפאת היותו בחלל), האנוס עוזב את יאקוב ומשאיר אותו לבדו, לחרדתו של האחרון.
יאקוב נעזר בטכנאי ובחבר קרוב שלו בשם פיטר על מנת לשלוח הודעה ללנקה בה יאקוב מביע חרטה על הדרך בה התייחס אליה ומתנצל. לאחר מכן, האנוס חוזר אל הספינה ומספר ליאקוב שהוא גוסס מכיוון שהוא נדבק בטפיל חייזרי שהשמיד את כל הזן שלו.
בסופו של דבר, הצמד מגיע לצ'ופרה, שם מתברר שהענן הוא בעצם שאריות של היווצרות הייקום ובתוכו ניתן לחוות את הזמן עצמו. האנוס עוזב את יאקוב כדי למות בחלל, אבל יאקוב רודף אחריו. בתוך הענן, יאקוב מתוודה שהרצון הכי גדול שלו זה להיות עם אשתו. האנוס מוצא את מותו בעקבות הטפיל.
בסוף הסרט, יאקוב נאסף על ידי רכב חלל דרום קוריאני. יאקוב ולנקה מתפייסים ומחליטים לתת לקשר ביניהם הזדמנות נוספת.
שחקנים

אדם סנדלר - יאקוב פרוחאצקה.
קארי מאליגן - לנקה פרוחאצקה.
פול דנו - האנוס (דיבוב).
קונאל נייאר - פיטר.
איזבלה רוסליני - המפקדת טומה.
לנה אולין - זדנה, אמה של לנקה.
הפקה

באוקטובר 2020 נטפליקס הכריזה שהספר "Spaceman of Bohemia (אנ')" יעובד לסרט שייכתב על ידי קולבי דיי, יבויים על ידי יוהאן רנק והשחקן אדם סנדלר יגלם את התפקיד הראשי. באפריל 2021 קארי מאליגן הצטרפה לצוות השחקנים ושהסרט ייקרא "Spaceman". ב-19 באפריל 2021 הוכרז שפול דנו וקונאל נייאר לוהקו גם הם לסרט.
צילומי הסרט החלו ב-19 באפריל 2021 בעיר ניו יורק והסתיימו ב-1 ביולי 2021 ברפובליקה הצ'כית. ברפובליקה הצ'כית, הצילומים התקיימו בפראג ובאזורים מסביב לבוהמיה המרכזית.
המלחין מקס ריכטר הלחין את פסקול הסרט. ב-22 בפברואר 2024 השיר "Don’t Go Away" שנוצר מתוך שיתוף פעולה בין ריכטר ללהקת Sparks (אנ') והושמע בסרט הופץ ברשתות הסטרימינג.
הפצה

הקרנת הבכורה של הסרט הייתה בפסטיבל הסרטים הבין-לאומי בברלין ב-21 בפברואר 2024. במקור, הפצת הסרט תוכננה להיות ב-1 במרץ 2024, אך הפצתו נדחתה בעקבות שביתת אמני הטלוויזיה והרדיו.
בישראל, הסרט הופץ תחת השם "בחלל שנותר".
ביקורות

האתר Rotten Tomatoes העניק לסרט ציון של 53% טריות על סמך 118 ביקורות.
האתר Metacritic העניק לסרט ציון של 55/100 על סמך 35 ביקורות.
הערות שוליים

↑  Justin Kroll, ‘John Wick’ Scribe Derek Kolstad And Amazon Studios Teaming Up On Adaptation Of Japanese Manga ‘Hellsing’, Deadline, ‏2021-03-04 (באנגלית אמריקאית)
↑  Anthony D'Alessandro, Carey Mulligan Boards Adam Sandler Netflix Movie ‘Spaceman’, Deadline, ‏2021-04-15 (באנגלית אמריקאית)
↑  Anthony D'Alessandro, Paul Dano & Kunal Nayyar Buckle Up For Netflix Adam Sandler Movie ‘Spaceman’, Deadline, ‏2021-04-19 (באנגלית אמריקאית)
↑  Instagram, www.instagram.com
↑  Bradley, Adam Sandler’s Sci-Fi Movie ‘Spaceman’ Officially Wraps Up Filming at Netflix [Exclusive], moviesr.net (באנגלית)
↑  ‘Spaceman’: Adam Sandler’s Prague-shot sci-fi film gets long-awaited first look, The Prague Reporter, ‏2023-12-19 (באנגלית אמריקאית)
↑  Max Richter’s & Sparks’ Original Song ‘Don’t Go Away’ from Johan Renck’s ‘Spaceman’ Released | Film Music Reporter (באנגלית אמריקאית)
↑  Melanie Goodfellow, Adam Sandler’s ‘Spaceman’ & Riley Keough-Jesse Eisenberg Pic ‘Sasquatch Sunset’ Set For Berlinale Specials Line-Up, Deadline, ‏2023-12-20 (באנגלית אמריקאית)
↑  Carrie Marshall published, Netflix delays the release of some movies amid the writers’ and actors' strike, TechRadar, ‏2023-08-01 (באנגלית)
↑  בחלל שנותר | האתר הרשמי של Netflix, באתר www.netflix.com
↑  Spaceman | Rotten Tomatoes, www.rottentomatoes.com, ‏2024-02-22 (באנגלית)
↑  Spaceman, www.metacritic.com (באנגלית)
ג'יימס לומנזו

| --- | --- |

 לידה:  13 בינואר 1959 (בן 65) ברוקלין, ארצות הברית 
 שם במה:  JLo 
 מוקד פעילות:  ארצות הברית 
 תקופת הפעילות:  מ-1978 
 סוגה:  הארד רוק, ת'ראש מטאל, מטאל קלאסי, גלאם מטאל, ספיד מטאל 
 שפה מועדפת:  אנגלית 
 כלי נגינה:  גיטרה בס 
 www.jameslomenzo.com
 פרופיל ב-IMDb
 
ג'יימס לומנזו (James Lomenzo; נולד ב-13 בינואר 1959 בברוקלין, ניו יורק) הוא מוזיקאי ונגן באס, הידוע ביותר כבאסיסט לשעבר של להקת הגלאם מטאל האמריקאית המצליחה White Lion בשנות ה-80. הוא גם ידוע כבאסיסט לשעבר של להקת הת'ראש מטאל מגאדת', בה ניגן בשנים 2006 עד 2010 ובשנית החל משנת 2022.
פרויקטים בעבר

לומנזו ניגן בבאס עם להקת הגלאם מטאל "וויט ליון" (White Lion) משנת 1984 ועד פירוקה ב-1991, ואחר כך עבד עם זאק ווילד בפרויקט "לינרד סקינהד" והוציא אלבום אחד עם הלהקה. בנוסף ניגן עם Black Label Society של זאק ווילד עד שנת 2005 ועם אוזי אוסבורן ודייוויד לי רות'.
מגאדת'

החל מה-10 בפברואר 2006, לומנזו עבד כבאסיסט להקת הת'ראש מטאל מגאדת'. לומנזו השתתף בהקלטת האלבום United Abominations וכן הגיע עם הלהקה להופעה בישראל ב-2 ביולי 2007. ב-10 בפברואר 2010 הוכרז כי לומנזו יחליף את דייוויד אלפסון (אשר פוטר מן הלהקה) ויצטרף לסיבוב הופעות, ובמאי 2022 הצטרף באופן רשמי מחדש כחבר להקה.
אשיאן בר נדבך

| --- | --- |
 לידה:  המאה ה־3 האימפריה הסאסאנית 
 מקום פעילות:  בבל
 תקופת הפעילות:  הדור השני לאמוראים
 השתייכות:  אמוראי בבל
 רבותיו:  רב או רב יהודה
 בני דורו:  ייבא חמוה דאשיין בר נדבך
 
אשיאן (או אשיין) בר נדבך היה אמורא בבלי בדור השני, המוזכר בתלמוד פעמים בודדות.